ישראל ברמה

ישראל ברמה (20 בנובמבר 1956 – 21 בדצמבר 1984) היה סופר ישראלי שכתב בסגנון הכתיבה זרם התודעה.

ביוגרפיה
ישראל ברמה נולד בפתח תקווה ב-1956, בן לטובה ונחמן ברמה. בגיל 11 לקה ברמה במחלת ניוון שרירים. בגיל 17 החל לפרסם סיפורים ומאמרים בכתב העת "עכשיו". למד ספרות באוניברסיטת בר-אילן והכין עבודת גמר לתואר שני על הסופר והמשורר האמריקאי ויליאם פוקנר. הוא נפטר ב-21 בדצמבר 1984 ונטמן בבית העלמין סגולה בעיר הולדתו, שאת נופיה האורבניים הרבה לתאר בסיפוריו. על מצבתו חקוקות מילותיו האחרונות "החיים יפים, מלאים כאב".

יצירותיו 
ספרו היחיד, "ימים קרועים" (1991), פורסם כשבע שנים אחרי מותו.

כתיבתו הושפעה מזו של אורי ניסן גנסין, והתאפיינה באינטנסיביות של יחסים בין נוף לדמות. בנובלה "שעה אחרת" המופיעה בספרו, מהדהדת מלחמת יום הכיפורים כטראומת רקע. סיפוריו מתאפיינים בליריות ותמונתיות לשונית רבה, בדומה לזו של ס. יזהר. הסופר אמנון נבות, שהקדים מבוא לספר סיפוריו היחיד, כתב שסיפוריו רוויים ב"עמודים רבים של תיאורי נוף מדהימים ביכולת ההבעה, בעומק ההשגה ובאיכויות הפלאסטיות שלהם". בחייו קיים מערכות יחסים מצומצמות עם הסופרים א. ב. יהושע, יצחק אורפז, יורם קניוק ואמנון נבות, אבל ככלל נותר במידה רבה "סופר לסופרים".

ברמה כתב ביקורות ספרותיות בודדות שפורסמו בכתב העת "עכשיו". חומר נוסף מיצירותיו ראה אור בכתב העת "דחק".

ארכיונו האישי שמור בספרייה הלאומית. הארכיון כולל כתבי יד של סיפוריו וכן מחזות, תרגום ובקורת ספרותית.

ספריו
 ימים קרועים, הוצאת כתר, ירושלים, 1991. בעריכת גבריאל מוקד ויגאל שוורץ, בצירוף מבוא על ישראל ברמה ויצירתו, "על מים נסתרים", מאת אמנון נבות.

לקריאה נוספת
 יובל גלעד, "הצד האחר של ההוויה - על הפרוזה של ישראל ברמה", "עמדה" 42, קיץ 2019, עמ' 132–146.
 הלל ויס, "קול ברמה נשמע קול מיוסר", מעריב, 4 באוקטובר 1991. נכלל גם בספרו עלילה – ספרות הכליון הישראלית, ספרית בית-אל, 1992, עמ' 133–135.

קישורים חיצוניים
 
יובל גלעד, על הפרוזה של ישראל ברמה, אתר nrg, 15 בדצמבר 2010
 דרור בורשטיין, "הקיר הוא הסוד" - על "ימים קרועים" לישראל ברמה, "הארץ", 6 ביוני 2011
 
 
 

מכּתביו:

הערות שוליים

סופרים ישראלים
בוגרי אוניברסיטת בר-אילן
אישים הקבורים בבית הקברות סגולה
ישראלים שנולדו ב-1956
ישראלים שנפטרו ב-1984